Tone Hødnebø

Jótállás az igazságért

Versek
– szemelvények –

Fordította A. Dobos Éva

A fordítás alapjául szolgáló mű:
Tone Hødnebø: Nytte og utførte gjerninger.
Kolon Forlag, Oslo, 2016.

Az Európai Unió finanszírozásával. Az itt szereplő vélemények és állítások a szerző(k) álláspontját tükrözik, és nem feltétlenül egyeznek meg az Európai Unió vagy az Európai Oktatási és Kulturális Végrehajtó Ügynökség (EACEA) hivatalos álláspontjával. Sem az Európai Unió, sem az EACEA nem vonható felelősségre miattuk.

Copyright © Kolon Forlag, an imprint of Gyldendal
Norsk Forlag AS 2016.
All rights reserved.
Hungarian translation © A. Dobos Éva

Torleivnek

„A hasznos cselekedetek jótállnak az igazságért…”

(Francis Bacon)

1. rész

I

A kert koromfekete,

a méhek zümmögnek, elkószálnak.

Sokféle mondat létezik

és sok a zavaró körülmény,

de mennyire legyünk személyesek?

II

Nyolcéves voltam és elkezdtem írni.

Nem tudtam, mi a vers,

vagy mi igaz, és mi nem

és eldöntöttem valamit.

Hagytam, hogy kipattanjon egy szilánk,

az a kislány lettem,

akit elhagytam és akihez soha

nem tértem vissza.

III

Egyszer volt egy kutyám, nem, két kutyám.

A kutyák színekben álmodnak,

gyengébb a látásuk, mint a mienk,

és a kutya csak egy névre hallgat.

Az egyik elöl ment, a másik mögötte,

ahányszor kiléptünk a házból,

sosem tudtam, hogy én hallgatok a kutyára,

vagy a kutya hallgat rám.

2. rész

Axióma

Nem vagyok megalkuvó, és zavarba hozlak.

A női kvóta miatt hívtak szónoknak,

te vagy az, akit szeretek?

Behatárolt időben élünk

egy körülhatárolt helyen,

és hol összhangban vagyunk, hol ütközünk,

de érdekes ez?

hiszen a romantikus természetkép és az anyagi

párhuzamosan létezik.

Euklidesz 5. axiómájából, amelyet

párhuzamossági posztulátumnak is neveznek,

az következik, hogy egy bizonyos mondat

igaz lehet az egyik elmélet szerint,

és hamis egy másik szerint.

Tizenkettő

12 éves voltam, és nem értettem a test végleges voltát.

Az archoz egy tükör is tartozik, írtad,

és a tudathoz egy világ.

Rájöttem, hogy a tükör összetéveszthet ő a pillantással

és hogy nincs mindenre szó.

Megkezdődött a valós munka:

Megkérdezni, mi volt elengedhetetlen,

mit jelent egy döntés,

és hogyan fordítom a sötétet a fény felé.

Jövő 2

Elképzeltem, milyen lesz a jövő,

ami történt, és ami történhetett volna,

távol van egymástól.

Kevesebb lett bennem a ráció, gyanakvóbb lettem,

Machiavelli világa egyre nagyobb teret foglal el,

és egyre nehezebb felismerni a különbséget

az érzéki és az elemző elme között,

amikor a véletlenek bűncselekményeket váltanak ki.

3. rész

17

Nem botlok meg, de zuhanok megállás nélkül.

A hallgatás is beszéd,

hogy időt nyerjek, fel kell adnom,

és ez még csak a kezdet.

Közeledik a vég,

amikor Sámson hamis magyarázatot ad,

és Delila beleszövi a haját

a szövőszék láncfonalába.

A beszéd hallgatás is:

és tudósok vitatják,

hogy az öröm vagy a bánat okán

törik meg a lélek, nem a test.

16

Vihar után megváltozik a természet.

A kert koromfekete,

a falevelek egyesével hullanak.

dongók suhognak körülöttünk,

és mi zavarodottan megyünk el egymás mellett.

A feketerigó nem énekel többé,

már nem áll jót az igazságért.

Terjednek a hírek és a történetek,

és meddig tart a mindig, kérdezte Alice,

néha csak egy másodpercig,

felelte a Fehér Nyúl.

Hogy megértsük az időt,

hasonlítsuk egy megáradt folyóhoz,

vagy egy mechanikus órához,

amely előbb-utóbb megáll.

De mit tudunk arról, ami történik,

miután már megtörtént?

15

Egy jól szervezett társadalom

feltétele egy okosan kidolgozott kapcsolati háló,

és sok munka,

nem elég könnyet ejteni,

hogy káosszá változzon az egész.

Püthagorász minden felfedezését elmondta

lányának, Damónak, aki leírta

és soha nem adta tovább,

hogy megmaradjon egy rend,

vagy távol tartsa a káoszt.

Tartalom

1. rész

2. rész

Axióma

Tizenkettő

Jövő 2

Természetes számok

Karmazsin / karmin

Tollak

Lista:

Hüpatia

Szimmetria 2

Nulla

Használati utasítás / piszkozat

A kör Eukleidész szerint

Dr. Frankenstein archívuma

Menyasszony

Jegyzet

Kronológia

Fonal

Szabály

Ige

Jövő 1

Közügy

Magánügy

Nevek, évszámok

Inverziók:

KV 64

Kínai cipő

Máté 7,3–5

R. & X.

Eső

Minta

Ruan Lingyu

Kérdés Püthiához

Noether tétele

Elmélet

3. rész

MAGVETŐ
KÖNYVKIADÓ ÉS KERESKEDELMI KFT.
www.magveto.hu
www.facebook.com/magveto
magveto.kiado@lira.hu
Felelős kiadó Dávid Anna

Felelős szerkesztő Turi Tímea
Kontrollszerkesztő Kúnos László
Kézirat-előkészítő Tomka Eszter
Korrektor Balogh Emerencia
Művészeti vezető Pintér József
Műszaki vezető Takács Klári

ISBN 978 963 144 392 9

Forgalmazza
eKönyv Magyarország Kft.

www.ekonyv.hu
Elektronikus könyv Nagy Lajos

Felhasznált betűtípus: Noto Serif – SIL OFL